**ՀԻՄՆԱՎՈՐՈՒՄ**

**««ՀԱՐԿԱՅԻՆ ԾԱՌԱՅՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՕՐԵՆՔԻ ՆԱԽԱԳԾԻ ԸՆԴՈՒՆՄԱՆ**

1. **Կարգավորման ենթակա խնդիրը.**

**««Հարկային ծառայության մասին»** օրենքում փոփոխություն կատարելու մասին» օրենքի նախագիծը (այսուհետ՝ Նախագիծ) մշակվել է` հաշվի առնելով, որ ՀՀ պետական եկամուտների կոմիտեի (այսուհետ՝ Կոմիտե) քննչական վարչությունը 2023 թվականի հունվարի 1-ից իր հաստիքներով ու գործառույթներով Կոմիտեի կազմից փոխանցվել է ՀՀ քննչական կոմիտեի համակարգ:

**2․ Ընթացիկ իրավիճակը և իրավական ակտի ընդունման անհրաժեշտությունը**

2022 թվականի մայիսի 13-ին ՀՀ վարչապետի մոտ կայացած խորհրդակցության արդյունքներով ընդունվել է Կոմիտեի քննչական վարչությունը ՀՀ քննչական կոմիտեի կազմում մեկտեղելու առաջարկը (արձանագրություն N Վ/43-2022):

Հիմք ընդունելով խորհրդակցության արդյունքները 2022 թվականի հունիսի 9-ին «Հարկային ծառայության մասին» և «Մաքսային ծառայության մասին» օրենքներում կատարվել են համապատասխան փոփոխություններ և լրացումներ: Մասնավորապես, «Հարկային ծառայության մասին» օրենքում փոփոխություններ և լրացումներ կատարելու մասին» թիվ ՀՕ-168-Ն և «Մաքսային ծառայության մասին» օրենքում փոփոխություններ և լրացում կատարելու մասին» թիվ ՀՕ-169-Ն օրենքների (այսուհետ՝ Օրենքներ) կարգավորումների համաձայն՝ Կոմիտեի քննչական վարչությունը 2023 թվականի հունվարի 1-ից իր հաստիքներով ու գործառույթներով Կոմիտեի կազմից փոխանցվել է ՀՀ քննչական կոմիտեի համակարգ: Սակայն, «Հարկային ծառայության մասին» օրենքի 8.1-ին հոդվածի 1-ին մասի համաձայն` քննչական մարմինը շարունակում է հանդիսանալ հարկային մարմնի կառուցվածքային ստորաբաժանում, իսկ ըստ նույն հոդվածի 6-րդ մասի՝ քննչական մարմնում ինքնավար պաշտոնների անվանացանկը հաստատում և փոփոխում է հարկային մարմնի ղեկավարը:

Հաշվի առնելով վերոգրյալը` անհրաժեշտություն է առաջացել փոփոխություններ կատարել «Հարկային ծառայության մասին» օրենքում` մասնավորապես, ուժը կորցրած ճանաչելով «Հարկային ծառայության մասին» օրենքի 8․1-ին հոդվածը, ինչպես նաև 39-րդ հոդվածի 1-ին մասի 4-րդ կետը:

**3․ Առաջարկվող կարգավորման բնույթը.**

Հաշվի առնելով «Նորմատիվ իրավական ակտերի մասին» ՀՀ օրենքի 34-րդ հոդվածի 2-րդ մասը, այն է՝ նորմատիվ իրավական ակտում փոփոխություն կամ լրացում կարող է կատարվել միայն նույն տեսակի և բնույթի նորմատիվ իրավական ակտով, մշակվել է Նախագիծը:

**4․ Նախագծի մշակման գործընթացում ներգրավված ինստիտուտները և անձինք.**

Նախագիծը մշակվել է ՀՀ ՊԵԿ իրավաբանական վարչության կողմից:

**5. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Նախագծի ընդունումը բխում է Կառավարության 2021-2026թթ. ծրագրի 6.3-րդ կետից։

Ըստ Կառավարության 2021-2026թթ․ ծրագրի 6.3-րդ կետի՝ «Հանրային ծառայության համակարգ և մարդկային ռեսուրսների կառավարում» հատվածում կառավարությունը հավակնում է վերանայել և արդիականացնել հանրային ծառայության համակարգը` ապահովելով պետական համակարգում աշխատողների կարգավիճակը սահմանող, աշխատանքի կազմակերպման և այլ հարաբերությունները կարգավորող միասնական օրենսդրություն:

**6․ Նպատակը և ակնկալվող արդյունքը.**

Նախագծի ընդունմամբ ուժը կորցրած կճանաչվի «Հարկային ծառայության մասին» օրենքի 8․1-ին հոդվածը:

**7. Պետական բյուջեի եկամուտներում և ծախսերում սպասվելիք փոփոխությունների վերաբերյալ.**

**««Հարկային ծառայության մասին»** օրենքում փոփոխություն կատարելու մասին» օրենքի նախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում: